మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
2016లో ఇళయరాజా ఫస్ట్ సినిమా
వైవిధ్యమైన చిత్రాలతో ప్రేక్షకుల్లో తనకంటూ ఓ ప్రత్యేక గుర్తింపు సంపాదించుకున్న ప్రామిసింగ్ హీరో నారా రోహిత్ నటించనున్న...
| Updated:
Jan 4, 2016, 11:28PM IST
వైవిధ్యమైన చిత్రాలతో ప్రేక్షకుల్లో తనకంటూ ఓ ప్రత్యేక గుర్తింపు సంపాదించుకున్న ప్రామిసింగ్ హీరో నారా రోహిత్ నటించనున్న కొత్త చిత్రం ' కథలో రాజకుమారి ' చిత్రీకరణ ఈ నెలలో ప్రారంభం కానుంది. ప్రస్తుతం ఈ చిత్ర పాటల రికార్డింగ్ మ్యూజిక్ మ్యాస్ట్రో ఇళయరాజా నేతృత్వం లో చెన్నైలో జరుపుకుంటోంది. కార్తికేయ సినిమాని నిర్మించిన మాగ్నస్ సినీప్రైమ్ ప్రైవేట్ లిమిటెడ్ అధినేత వెంకట శ్రీనివాస్ బొగ్గరం ఈ చిత్రాన్ని నిర్మిస్తున్నారు. ఈ సందర్భంగా చెన్నైలో పాటల రికార్డింగ్ కార్యక్రమంలో పాల్గొన్న నిర్మాత వెంకట శ్రీనివాస్ బొగ్గరం చిత్ర విశేషాలను తెలియజేస్తూ.. "కార్తికేయ లాంటి సూపర్ హిట్ తరువాత మళ్ళీ అంతకుమించిన సక్సెస్‌ఫుల్ చిత్రం నిర్మించాలనే ఆలోచనతో ఓ నవ్యమైన కథతో ఈ చిత్రానికి శ్రీకారం చుడుతున్నాం. ఈ చిత్రం ద్వారా మహేష్ సూరపనేని దర్శకుడిగా పరిచయమవుతున్నాడు. హీరో క్యారెక్టరైజేషన్ సినిమాకు ప్రధాన ఆకర్షణగా ఈ చిత్రాన్ని రూపొందిస్తున్నాం. ఈ చిత్రానికి మ్యాస్ట్రో ఇళయరాజా మ్యూజిక్ అందించడం మా అదృష్టంగా భావిస్తున్నాం. ఆల్రెడీ మూడు పాటలు రికార్డింగ్ పూర్తి చేశాం. నూతన సంవత్సరం ప్రారంభం రోజున... అంటే జనవరి 1న ఈ చిత్ర పాటల రికార్డింగ్ ప్రారంభం కావడం, అందులోనూ 2016లో ఇళయరాజా గారి కంపోజిషన్‌లో రికార్డ్ అయిన మొదటి చిత్రం మాదే అవడం ఆనందంగా వుంది. ఈ పాటల రికార్డింగ్ కార్యక్రమంలో గీత రచయిత రామజోగయ్య శాస్త్రితో పాటు చిత్ర దర్శకుడు మహేష్ సూరపనేని పాల్గొన్నారు. తప్పకుండా ఈ చిత్రం సంగీతం పరంగా బిగ్ సక్సెస్ సాదిస్తుందనే నమ్మకం వుంది. నారా రోహిత్ సరసన నమితా ప్రమోద్ హీరోయిన్‌గా నటించనుంది" అని అన్నారు.